ΚΑΝΟΝΙΣΜΟΣ αριθ. 470/67/ΕΟΚ ΤΗΣ ΕΠΙΤΡΟΠΗΣ της 21ης Αυγούστου 1967 περί αναλήψεως υπό των οργανισμών παρεμβάσεως της αναποφλοίωτης όρυζας και περί καθορισμού των διορθωτικών ποσών, των προσαυξήσεων και μειώσεων που αυτοί εφαρμόζουν

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό αριθ. 359/67/ΕΟΚ του Συμβουλίου της 25ης Ιουλίου 1967 περί κοινής οργανώσεως αγοράς της ορύζης(1), και ιδίως το άρθρο 5 παράγραφος 5,

Εκτιμώντας:

ότι ο κανονισμός αριθ. 359/67/ΕΟΚ προβλέπει ότι οι τιμές παρεμβάσεως της όρυζας καθορίζονται για την αναποφλοίωτη όρυζα καθορισμένου ποιοτικού τύπου και ότι αν η ποιότητα της αναποφλοίωτης όρυζας που προσκομίζεται στην παρέμβαση διαφέρει από αυτόν τον ποιοτικό τύπο, η τιμή παρεμβάσεως προσαρμόζεται με την εφαρμογή διορθωτικών ποσών, προσαυξήσεων ή μειώσεων-

ότι πρέπει να μη γίνεται δεκτή στην παρέμβαση αναποφλοίωτη όρυζα, της οποίας η ποιότητα δεν επιτρέπει κατάλληλη χρήση και αποθεματοποίηση- ότι για τον καθορισμό της ελάχιστης ποιότητος πρέπει να ληφθούν ιδιαίτερα υπόψη οι κλιματολογικές συνθήκες των παραγωγικών περιοχών της Κοινότητος- ότι εν όψει απλουστεύσεως της κανονικής διαχειρίσεως της παρεμβάσεως και ιδίως για να επιτραπεί η σύσταση ομοιογενών παρτίδων, πρέπει να καθοριστεί μία ελάχιστη ποσότητα κάτω από την οποία ο οργανισμός παρεμβάσεως δεν υποχρεούται να αποδεχθεί την προσφορά-

ότι προς εφαρμογή των προσαυξήσεων και μειώσεων πρέπει να ληφθούν υπόψη τα ουσιώδη χαρακτηριστικά της αναποφλοίωτης όρυζας, έτσι, ώστε να επιτρέπεται αντικειμενική εκτίμηση της ποιότητος- ότι η εκτίμηση του ποσοστού υγρασίας, της αποδόσεως κατά τη βιομηχανική επεξεργασία και των ελαττωμάτων των κόκκων, η οποία δύναται να γίνει δι' απλών και αποτελεσματικών μεθόδων, ικανοποιεί την απαίτηση αυτή-

ότι για τον υπολογισμό των διορθωτικών ποσών, επιβάλλεται να ληφθούν υπόψη οι διαφορές της αξίας των άλλων ποικιλιών, σε σχέση με την ποικιλία η οποία αντιστοιχεί στον ποιοτικό τύπο- ότι για τον υπολογισμό των προσαυξήσεων και των μειώσεων πρέπει να ληφθούν υπόψη οι επιπτώσεις των χαρακτηριστικών που προαναφέρθηκαν στην αξία της μεταποιήσεως της αναποφλοίωτης όρυζας-

ότι οι όροι της προσφοράς στους οργανισμούς παρεμβάσεως και της αναλήψεως υπ' αυτών πρέπει να είναι όσο το δυνατόν ομοιόμορφοι εντός της Κοινότητος, προς αποφυγή κάθε διακρίσεως μεταξύ των παραγωγών- ότι, εν τούτοις, είναι δυνατό να αποδειχθεί χρήσιμη, η υπό των οργανισμών παρεμβάσεως, παράλληλα προς τον παρόντα κανονισμό, εφαρμογή ορισμένων μέτρων προσαρμοσμένων στις συνήθεις γι' αυτούς περιστάσεις, και ιδίως στις εμπορικές συνήθειες-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Δημητριακών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κάθε κάτοχος ομοιογενών παρτίδων, βάρους το λιγότερο 10 τόννων, αναποφλοίωτης όρυζας, της οποίας η συγκομιδή πραγματοποιήθηκε στην Κοινότητα, εξουσιοδοτείται να παρουσιάσει την όρυζα αυτή στον οργανισμό παρεμβάσεως. Πάντως, οι οργανισμοί παρεμβάσεως δύνανται να καθορίσουν ένα ανώτερο ελάχιστο βάρος σε τόννους.

Άρθρο 2

1. Για να γίνει δεκτή στην παρέμβαση η αναποφλοίωτη όρυζα πρέπει να είναι υγιούς, ανόθευτης και σύμφωνης προς τα συναλλακτικά ήθη ποιότητος.

2. Η αναποφλοίωτη όρυζα θεωρείται υγιούς, ανόθευτης και σύμφωνης προς τα συναλλακτικά ήθη ποιότητος, όταν είναι απαλλαγμένη από οσμή και ζώντα έντομα και όταν:

- το ποσοστό υγρασίας δεν υπερβαίνει το 16%-

- η απόδοση κατά τη βιομηχανική επεξεργασία δεν είναι κατώτερη, σε σχέση με τις αποδόσεις βάσεως, οι οποίες αναφέρονται στο παράρτημα III, του 14% για την όρυζα με κόκκους στρογγυλούς και του 10% για τις λοιπές όρυζες-

- το ποσοστό σε κόκκους αλευρώδεις δεν υπερβαίνει το 8% για την όρυζα με κόκκους στρογγυλούς και 5% για τις λοιπές όρυζες-

- το ποσοστό σε κόκκους με ερυθρές ραβδώσεις δεν υπερβαίνει το 10% για την όρυζα με κόκκους στρογγυλούς και 5% για τις λοιπές όρυζες-

- το ποσοστό σε κόκκους διάστικτους δεν υπερβαίνει το 4% για την όρυζα με κόκκους στρογγυλούς και 3% για τις λοιπές όρυζες-

- το ποσοστό σε κόκκους κηλιδωμένους δεν υπερβαίνει το 2% για την όρυζα με κόκκους στρογγυλούς και 1% για τις λοιπές όρυζες-

- το ποσοστό σε κόκκους χρώματος ηλέκτρου δεν υπερβαίνει το 2% για την όρυζα με κόκκους στρογγυλούς και 1% για τις λοιπές όρυζες-

- το ποσοστό σε κόκκους κίτρινους δεν υπερβαίνει το 0,25%.

Άρθρο 3

1. Όταν η ποικιλία της αναποφλοίωτης όρυζας, που προσκομίζεται στην παρέμβαση, διαφέρει της ποικιλίας που έχει επιλεγεί σαν ποιοτικός τύπος, το διορθωτικό ποσό το οποίο εφαρμόζεται στην τιμή παρεμβάσεως καθορίζεται στο παράρτημα I.

2. Όταν το ποσοστό υγρασίας της αναποφλοίωτης όρυζας, που προσκομίζεται στην παρέμβαση, υπερβαίνει το ποσοστό που ορίζεται για τον ποιοτικό τύπο αναποφλοίωτης όρυζας, οι προς εφαρμογή μειώσεις προκύπτουν από το παράρτημα II.

3. Όταν η απόδοση κατά τη βιομηχανική επεξεργασία της αναποφλοίωτης όρυζας, που προσκομίζεται στην παρέμβαση, απέχει της αποδόσεως που ορίζεται για τον ποιοτικό τύπο της αναποφλοίωτης όρυζας, οι προς εφαρμογή προσαυξήσεις και μειώσεις προκύπτουν από το παράρτημα III.

4. Όταν τα ελαττώματα των κόκκων της αναποφλοίωτης όρυζας, που προσκομίζεται στην παρέμβαση, υπερβαίνουν τα όρια ανεκτικότητος σε σχέση με τον ποιοτικό τύπο της αναποφλοίωτης όρυζας, οι προς εφαρμογή μειώσεις προκύπτουν από το παράρτημα IV.

5. Οι προσαυξήσεις και μειώσεις, οι οποίες αναφέρονται ανωτέρω, υπολογίζονται δι' εφαρμογής των ποσοστών που αναγράφονται στα παραρτήματα στην τιμή παρεμβάσεως, η οποία ισχύει κατά την έναρξη της περιόδου εμπορίας για το κέντρο εμπορίας που υποδεικνύεται από τον πωλητή, αφού εφαρμοσθεί στην τιμή αυτή το διορθωτικό ποσό της παραγράφου 1.

Άρθρο 4

1. Κάθε προσφορά πωλήσεως στην παρέμβαση πρέπει να αποτελεί αντικείμενο γραπτής αιτήσεως ενώπιον ενός οργανισμού παρεμβάσεως.

2. Η αποδοχή της προσφοράς από τον οργανισμό παρεμβάσεως γίνεται εντός των συντομότερων προθεσμιών και με τις απαραίτητες διευκρινίσεις, για τους όρους με τους οποίους θα πραγματοποιείται η ανάληψη του εμπορεύματος. Οι όροι αυτοί δύνανται να αμφισβητηθούν εντός 48 μόνο ωρών από τη λήψη της αποδοχής.

3. Η τιμή, που καταβάλλεται στον πωλητή, είναι εκείνη η οποία καθορίσθηκε σύμφωνα με το άρθρο 2 του κανονισμού αριθ. 364/67/ΕΟΚ(2) για εμπόρευμα που έχει παραδοθεί στην αποθήκη και δεν έχει εκφορτωθεί, και ισχύει για το μήνα, ο οποίος έχει καθορισθεί κατά την αποδοχή της προσφοράς σαν μήνας παραδόσεως, αφού ληφθούν υπόψη τα διορθωτικά ποσά, οι προσαυξήσεις και οι μειώσεις που προβλέπονται στα παραρτήματα I μέχρι IV.

4. Η πληρωμή πρέπει να πραγματοποιηθεί εντός των συντομοτέρων προθεσμιών από την ανάληψη.

Άρθρο 5

1. Η ημερομηνία αναλήψεως από τον οργανισμό παρεμβάσεως συμφωνείται μεταξύ του πωλητού και του οργανισμού παρεμβάσεως.

2. Η πραγματική ανάληψη πραγματοποιείται από τον οργανισμό παρεμβάσεως, παρουσία του πωλητού ή των νομίμων αντιπροσώπων του.

3. Στην περίπτωση κατά την οποία δεν δύναται να επιτευχθεί συμφωνία ως προς την ποιότητα και τα χαρακτηριστικά της αναποφλοίωτης όρυζας που προσφέρεται, τα δείγματα, τα οποία ελήφθησαν από αμφότερα τα μέρη, υποβάλλονται σε ανάλυση σε εργαστήριο που έχει εγκριθεί από τις αρμόδιες αρχές. Τα αποτελέσματα της αναλύσεως αυτής είναι καθοριστικά.

4. Ο πωλητής και ο οργανισμός παρεμβάσεως δύνανται να εκπροσωπηθούν από τους εντολοδόχους τους.

Άρθρο 6

Οι οργανισμοί παρεμβάσεως θέτουν, όταν είναι αναγκαίο, συμπληρωματικές διαδικασίες και όρους αναλήψεως, σύμφωνους με τις διατάξεις του παρόντος κανονισμού, εν όψει των ειδικών συνθηκών που υφίστανται στο Κράτος Μέλος στο οποίο υπάγονται.

Άρθρο 7

Ο παρών κανονισμός αρχίζει να ισχύει την 1η Σεπτεμβρίου 1967.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 21 Αυγούστου 1967.

Για την Επιτροπή

Ο Πρόεδρος

Jean REY

(1) ΕΕ αριθ. 174 της 31.7.1967, σ. 1.

(2) ΕΕ αριθ. 174 της 31.7.1967, σ. 30.

ΠΑΡΑΡΤΗΜΑ I

Διορθωτικά ποσά "" ID="1">Τύπος Α:" ID="1">1. Ardizzone, Carola, Cesariot, Roncarolo, Stirpe 136> ID="2">0,55"> ID="1">2. Maratelli, Precoce Rossi, Vialone> ID="2">0,80"" ID="1">Τύπος Β:" ID="1">Arlesienne, Baldo, Euribe (ή R 265), Gigante Vercelli, Razza 77, Ribe (ή R 265), Rizzotto, Roma (ή R 264), Vialone> ID="2">1,60"" ID="1">Τύπος Γ:" ID="1">Arborio, Carnaroli, Italpatna, RB (ή Renaldo Bersani)> ID="2">2,50""

ΠΑΡΑΡΤΗΜΑ II

Μειώσεις σχετικές με το ποσοστό υγρασίας "" ID="1" ASSV="2">από 14,51 μέχρι 15,49%> ID="2">Από το βάρος της ορύζης αφαιρείται το βάρος του νερού το οποίο υπερβαίνει το 14,50%"> ID="2">Επί πλέον, μείωση κατά 0,2%"> ID="1">από 15,50 μέχρι 15,99%> ID="2">Μείωση κατόπιν συνεννοήσεως μεταξύ αγοραστού και πωλητού">

ΠΑΡΑΡΤΗΜΑ III

Προσαυξήσεις και μειώσεις σχετικές με την απόδοση κατά τη βιομηχανική επεξεργασία "" ID="1">Ανώτερη της αποδόσεως βάσεως> ID="2">Προσαύξηση 0,80%"> ID="1">Κατώτερη της αποδόσεως βάσεως:

- από 1 μέχρι 13% για την όρυζα με σρογγυλούς κόκκους

- από 1 μέχρι 9% για τις λοιπές όρυζες> ID="2">Μείωση 0,80%" ID="1">2. Συνολική απόδοση της αναποφλοίωτης όρυζας σε λευκανθείσα όρυζα> ID="2">Προσαύξηση και μείωση ανά μονάδα αποδόσεως" ID="1">Ανώτερη της αποδόσεως βάσεως> ID="2">Προσαύξηση 0,60%"> ID="1">Κατώτερη της αποδόσεως βάσεως:

- από 1 μέχρι 13% για την όρυζα με στρογγυλούς κόκκους

- από 1 μέχρι 9% για τις λοιπές όρυζες> ID="2">Μείωση 0,60%">

Απόδοση βάσεως κατά τη βιομηχανική επεξεργασία "" ID="1">Balilla, Balilla GG, Americano 1600, Pierrot, Monticelli> ID="2">62%> ID="3">71%"> ID="1">Ardizzone, Carola, Stirpe 136> ID="2">58%> ID="3">68%"> ID="1">Arlesienne, Baldo, Euribe (ή R 265), Italpatna, RB (ή Renaldo Bersani), Ribe (ή R 265), Rizzotto, Roma (R 264)> ID="2">57%> ID="3">68%"> ID="1">Cesariot, Maratelli, Precoce Rossi, Roncarolo, Vialone, Razza 77, Gigante Vercelli> ID="2">54%> ID="3">66%"> ID="1">Arborio, Carnaroli, Vialone Nano> ID="2">52%> ID="3">66%">

ΠΑΡΑΡΤΗΜΑ IV

Μειώσεις σχετικές με τα ελαττώματα των κόκκων "" ID="1">Αλευρώδεις> ID="2">από 3 μέχρι 8%> ID="3">από 3 μέχρι 5%> ID="4">0,50 ανά 1/2 της μονάδος"> ID="1">Με ερυθρές ραβδώσεις> ID="2">από 3 μέχρι 10%> ID="3">από 3 μέχρι 5%> ID="4">0,50% ανά μονάδα"> ID="1">Διάστικτοι> ID="2">από 1 μέχρι 4%> ID="3">από 1 μέχρι 3%> ID="4">0,75% ανά 1/2 της μονάδος"> ID="1">Κηλιδωμένοι> ID="2">από 0,50% μέχρι 2%> ID="3">από 0,50% μέχρι 1%> ID="4">0,75% ανά 1/4 της μονάδος"> ID="1">Χρώματος ηλέκτρου> ID="2">από 0,125 μέχρι 2%> ID="3">από 0,125 μέχρι 1%> ID="4">0,75% ανά 1/4 της μονάδος"> ID="1">Κίτρινοι> ID="2">από 0,05 μέχρι 0,25%> ID="3">από 0,05 μέχρι 0,25%> ID="4">4% ανά 1/8 της μονάδος">